
Дзяржаўнай установы адукацыі
«Дзіцячы сад №7 г.Ашмяны»
па тэме «Дэкаратыўная талерка»

Праграмны задачы: 
фарміраваць у дзяцей станоўчыя адносіны да беларускай мовы, замацоўваць разуменне  абагульняючага   слова “посуд“,   вiдаў  посуду ,  iх  прызначэнне; узбагачаць слоўнікавы запас, 
развіваць камунікатыўныя навыкі дзяцей; 
выхоўваць любоў да роднай мовы. 
Матэр’ял і абсталяванне: мяч, ілюстрацыі, узор выхавальніка, зарыхтоўкі талерак на кожнае дзіця, каляровая папера, нажніцы, крахмальны клейстар, цыраты.
Ход занятку:
Выхавальнік прапануе дзецям пагуляць у гульню, «Што бывае». Дзеці стаяць у крузе разам з выхавальнікам.
Выхавальнік кідае дзіцяці мяч і пытае:
Выхавальнік (В.): Што бывае - квадратным?
Адказы дзяцей: акно, печыва і г.д.
В.: Што бывае - прамавугольным?
Адказы дзяцей:
В.: Што бывае - трохвугольным?
Адказы дзяцей:
В.: Што бывае - авальным?
Адказы дзяцей:
В.: Што бывае - круглым?
Адказы дзяцей: кола, гадзіны, талерка (акцэнтаваць увагу на адказе "талерка", калі не адкажуць, то дапамагчы.
В.: зараз мы з вамі здзейснім маленькую экскурсію ў мінулае і даведаемся цікавыя факты пра ўзнікненне посуду.
 Скажыце мне, а якія прадметы посуду вы ведаеце?
Адказы дзяцей: Лыжка, нож, відэлец, талерка, кубак, шклянку, фужэр, чарка і г.д.
В.: Малайцы! А хто скажа, з чаго робяць керамічныя талеркі?
Адказы дзяцей: З гліны!
В.: Правільна! А як вы думаеце, на чым раней выраблялі гліняныя талеркі!
Адказы дзяцей: Не ведаем!
В.: Раней - талеркі, міскі, збаны, выраблялася на ганчарным крузе.
Сёння дзеці, мы з вамі ператворымся ў Петрыкаўскіх майстроў і распішам сваю талерачку, але замест фарбаў возьмем нажніцы і каляровую паперу і створым прыгожы арнамент. Але перш чым прыступіць да роспісу нам неабходна размяцца
Фізкультхвілінка
Сонца спіць, неба спіць,
Нават вецер не шуміць.
Раннім ранкам сонца ўстала
І прамені ўсім паслала.
Павеяў раптам вецярок,
Неба хмарай завалок.
Дождж па даху грукаціць,
У жалабок вада бяжыць.
Сонейка зайшло за хмару,
І не бачым яго твару.
Паказ выхавальнікам ходу выканання працы, якая будзе выконвацца.
Выхавальнік паказвае ўзор талеркі.
1-я падгрупа 2-я падгрупа 
В.: дзеці, і так перад вамі талерачка, якую мы будзем і рабіць. (Прымацоўвае на магнітную дошку або мальберт)
В.: Што вы бачыце?
Адказы дзяцей: У цэнтры чорнага круга мы бачым чырвоную кветку, а па краях зялёныя лісточкі і малінавыя ягадкі.
В.: а як размешчаны лісточкі і ягадкі?
Адказ: насупраць адзін аднаго.
В.: Калі прадметы размяшчаюцца адзін насупраць аднаго гэта называецца - сіметрыя. Паўтары, Саша, як гэта называецца?
Адказ:  Сіметрыя.
В.: так сіметрыя гэта, што?
Адказ: Гэта калі прадметы размяшчаюцца адзін насупраць аднаго!
В.: Малайцы! Запомнілі. А цяпер я вам раскажу і пакажу, як мы з вамі будзем выразаць усе гэтыя элементы нашага ўзору.
Паглядзіце, што ляжыць у мяне ў сподачку? (Выхавальнік бярэ ў рукі па адным элементу і паказвае дзецям)
Адказы дзяцей: Чырвоны квадрат!
 Зялёная палоска (для 2-ой групы)
- Малінавы палоска!
- Маленькі белы квадрат!
- а які самы галоўны элемент?
Адказ: Вялікі чорны круг!
Выхавальнік на мальберт змяшчае чорны круг
В.: У цэнтры нашага круга чырвоная кветка, якую мы з вамі будзем рабіць з чырвонага квадрата. Нам трэба будзе сагнуць наш квадрат напалову атрымаецца кніжачка. Цяпер атрыманы прамавугольнік згінаем яшчэ раз, напалову і ў нас атрымліваецца квадрат. А, зараз наш квадрат складаем па дыяганалі, і атрымліваем трохвугольнік.У трохвугольніку абразаем край, разгортваем нашу постаць і атрымліваем кветачку, якую размесцім у цэнтры нашага круга. А колькі пялёсткаў атрымліваецца ў нашай кветкі?
Адказы дзяцей: Восем!
В.: А чаго не хапае ў нашага кветкі?
Адказы дзяцей: Сярэдзіны!
В.: Малайцы! А, як мы яе зробім?
Адказы дзяцей: З белага квадрата!
В.: У белым квадраце абразаем куты і атрымліваем круг - гэта будзе цэнтр нашай кветкі. А для чаго нам патрэбна зялёная палоска?
Адказы дзяцей: Гэта будуць нашы лісточкі!
В.: Правільна! Зялёную палоску (2 палоскі - для 2-ой групы) складаем напалову, а затым яшчэ раз напалову, абразаем куткі і атрымліваем нашы лісточкі. Колькі ў вас павінна атрымацца лісточкаў?
Адказы дзяцей:  Чатыры (для 2-ой групы 8)
В.: Правільна. У вас павінна атрымацца чатыры авала (для 2-ой групы 8 шт. З двух палосак). А для чаго нам патрэбна малінавая палоска?
Адказы дзяцей: Гэта будуць нашы ягадкі!
В.: Малайцы! Малінавую палоску складзём таксама напалову два разы (для 2-ой групы ў 4 разы). У атрыманым квадраце абрэж куты, каб атрымаць круг.
Колькі ў нас павінна атрымацца ягад?
Адказы дзяцей: Чатыры (для другой групы 8!
В.: Правільна! У цэнтры нашай талерачкі - чорнага круга, выкладваем кветку, а вакол яе сіметрычна, як у мяне на ўзоры, прыклейваем лісце і ягады. Вашы рукі, хоць яшчэ і не вельмі вялікія, але ўжо ўмеюць рабіць прыгажосць. Зараз вы ўпрыгожыце свае талерачкі ўзорамі. Паспрабуйце наляпляць акуратна, каб плямы клею не сапсавалі прыгажосць.
Выхавальнік замацоўвае правілы карыстання нажніцамі і клейстарам.
В.: Давайце падрыхтуем пальчыкі да працы.
У мяне ёсць шарык
— Жоўты, як ліхтарык. (Пальцы ў кулак.)
На яго з усіх бакоў
Шмат сядае матылькоў. (Махі рукамі, якія ляжаць адна на адной.)
Хочуць сесці на мой шарык
Цёця муха і камарык. (Пальцы адной рукі сабраны ў кулак, пальцы другой — дакранаюцца   да яго.)
Сяду на яго сама… (На кулак кладзецца далонь.)
Бах! — і шарыка няма. (Пальцы распрамляюцца.)
Самастойная работа
В.:  Цяпер нашы пальчыкі размяліся і гатовыя да працы.
Выхавальнік яшчэ раз замацоўвае з дзецьмі спосаб складання паперы для вырабу кветкі.
В.:  Якія прыгожыя атрымаліся ў вас талерачкі! Зараз мы раскладзем іх на стале. Хай клей добра высахне. А пасля зробім выставу.

